b'\n_START_ARTICLE_\nLeijonat laivassa\n_START_SECTION_\nJuoni\n_START_PARAGRAPH_\nPurjealus l\xc3\xa4htee Afrikasta kuljettamaan leijonia eurooppalaiseen el\xc3\xa4intarhaan. Impressaario Johnsonin ahdistelema leijonankesytt\xc3\xa4j\xc3\xa4 Jeannette  rakastuu laivan kapteeniin Jackiin. Mustasukkainen Johnson l\xc3\xb6yt\xc3\xa4\xc3\xa4 ruumaan piilotetut kultatynnyrit ja yllytt\xc3\xa4\xc3\xa4 miehist\xc3\xb6n kapinaan. Jack ja Jeannette vet\xc3\xa4ytyv\xc3\xa4t ruumaan jossa he sytytt\xc3\xa4v\xc3\xa4t tulipalon ja p\xc3\xa4\xc3\xa4st\xc3\xa4v\xc3\xa4t leijonat vapaaksi. Merimiehet kiipe\xc3\xa4v\xc3\xa4t mastoihin ja Jack ja Jeannette pelastautuvat veneell\xc3\xa4.\n_START_SECTION_\nTuotanto\n_START_PARAGRAPH_\nAmbrosio Filmin tuottama Leijonat laivassa on yksi aikansa \xe2\x80\x9dsensaatiofilmeist\xc3\xa4\xe2\x80\x9d, joissa j\xc3\xa4nnityst\xc3\xa4 luotiin villiel\xc3\xa4nten avulla. \xe2\x80\x9dMit\xc3\xa4 enemm\xc3\xa4n leijonia ja mit\xc3\xa4 enemm\xc3\xa4n ne karjuvat, sit\xc3\xa4 paremmin elokuva menestyy\xe2\x80\x9d, totesi yhdysvaltalainen kriitikko. Ambrosio teki 1910-luvun alussa useita Arrigo Frustan k\xc3\xa4sikirjoittamia \xe2\x80\x9dleijonaleokuvia\xe2\x80\x9d, joissa p\xc3\xa4\xc3\xa4osia esittiv\xc3\xa4t sirkustaiteilija Alfred Schneiderin el\xc3\xa4imet. Elokuvan naispuolinen p\xc3\xa4\xc3\xa4henkil\xc3\xb6 on Mario Caserinin ohjaaman Nelly la domatricen (1912) tavoin \xe2\x80\x9dmoderni nainen\xe2\x80\x9d, jolle edes leijonankesytt\xc3\xa4j\xc3\xa4n ammatti ei ole vieras._NEWLINE_Aikalaiskritiikki kiitti elokuvaa j\xc3\xa4nnit\xc3\xa4v\xc3\xa4ksi ja hyvin kuvatuksi. Sit\xc3\xa4 esitettiin Suomessa loppuvuodesta 1912.\n_START_SECTION_\nRestaurointi\n_START_PARAGRAPH_\nElokuvan mustavalkoinen kopio on s\xc3\xa4ilynyt Alankomaiden elokuvamuseossa. Se on n\xc3\xa4ht\xc3\xa4viss\xc3\xa4 Torinon elokuvamuseon Vimeo-sivustolla.'